**Milutin Milanković** (serb. Милутин Миланковић; 28. maaliskuuta 1879 – 12. joulukuuta 1958 Belgrad) oli serbialainen insinööri ja matemaatikko, joka muotoili nykyisin yleisesti hyväksytyn teorian jääkausien syistä. Sen mukaan Maan akselin ja radan pitkäjaksoiset muutokset aiheuttavat jääkausia.

Milanković syntyi Daljin kylässä Osijekin lähellä silloisessa Itävalta-Unkarissa. Hän valmistui Wienin teknisestä instituutista ja väitteli vuonna 1904. Hän suunnitteli betonirakenteita.

Vuonna 1909 Milankovićista tuli soveltavan matematiikan professori Belgradin yliopistoon. Pian hänen muutettuaan Belgradiin syttyi ensin Balkanin sota ja sitten ensimmäinen maailmansota, jonka aikana juuri avioitunut Milanković joutui internoiduksi ensin Nezsideriin ja myöhemmin Budapestiin, mutta hän sai työskennellä Budapestin kirjastossa. Milankovićia alkoi kiinnostaa sovellusalueena meteorologia, etenkin Auringon säteilyn vaikutus Maan ilmastoon. Hän julkaisi ensimmäisen artikkelinsa aiheesta vuonna 1920.

1950-luvulla Milankovićin ajatukset jääkausien syistä olivat epäsuosittuja. Vasta 1960- ja 1970-luvuilla valtamerten syväkairauksista tehdyt tutkimukset paljastivat ilmaston vaihtelevan jaksollisesti suureksi osaksi Milankovićin ennustamalla tavalla.

Milanković oli kiinnostunut tieteen popularisoinnista. Hän kirjoitti vuosien ajan yleistajuista tiedepalstaa serbialaiseen lehteen. Kolumnit julkaistiin myöhemmin kirjana.

Milanković laati myös ortodoksisille kirkoille ehdotuksen uudeksi kalenteriksi, joka olisi jopa tarkempi kuin länsimaissa käytetty gregoriaaninen kalenteri. Nykyisin ja aina vuoteen 2800 saakka sen mukaiset päivämäärät ovat kuitenkin yhdenmukaiset gregoriaanisen kalenterin kanssa Kalenteri tunnetaan nimellä korjattu juliaaninen kalenteri tai myös *Milankovićin kalenteri*, ja se on tullut käyttöön joissakin ortodoksisissa kirkkokunnissa.

Katso myös
----------

* Milankovićin jaksot

Lähteet
-------

1. 1 2 3 4 5 6 7 8 9 10 11  Macdougall, Doug: Milutin Milankovitch *Encyclopædia Britannica*. Viitattu 6.11.2018 (englanniksi).
2. ↑  Milutin Milankovic *European Geophysical Society*. Viitattu 6.11.2018 (englanniksi).
3. ↑  Revised Julian calendar *timeanddate.com*. Viitattu 26.11.2019.

Aiheesta muualla
----------------

* Kuvia tai muita tiedostoja aiheesta **Milutin Milanković** Wikimedia Commonsissa

* Mathez, Edmond A.: Milutin Milankovitch: Seeking the Cause of the Ice Ages *American Museum of Natural History*.  2000. Viitattu 6.11.2018 (englanniksi).
* Milankovitch Cycles and Glaciation *Indiana.edu*.  Arkistoitu 9.5.2009. Viitattu 6.11.2018 (englanniksi).
* Howard, Kerrie: The Milankovitch Theory *Academic.emporia.edu*.  marraskuu 2002.  Arkistoitu 27.10.2018. Viitattu 6.11.2018 (englanniksi).
* Milutin Milanković *Famous Scientists*.  31.3.2018. Viitattu 6.11.2018 (englanniksi).


|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF

 |
|  |
| Kansalliset | 
* Ranska
* BnF data
* Saksa
* Israel
* Yhdysvallat
* Ruotsi
* Tšekki
* Alankomaat
* Vatikaani

 |
|  |
| Tieteilijät | 
* MathSciNet
* Mathematics Genealogy Project
* zbMATH

 |
|  |
| Henkilöt | 
* Deutsche Biographie

 |
|  |
| Muut | 
* IdRef

 |

 |